钦定古今图书集成/明伦汇编/官常典/第313卷 > 《户部箴》明·宣宗
## 钦定古今图书集成/明伦汇编/官常典/第313卷 > 《户部箴》明·宣宗

“君国之道，子民为先，黎庶既安，邦本植焉。相古地官，
实尔之职，均节惠和，民乃衣食。赋税有经，徭役有常，
民之所供，旧典式张。惟尔卿佐，暨乃攸属，庶几夙夜，
恪谨乃服。民克阜殷，树艺以蕃，上下毕充，何有卒殚？
惟公惟勤，惟时惟允，惟仁之溥，而义之尽。秦之商鞅唐之宇文，苛征暴括，邦以不振。尔惟鉴兹，毋纵掊克”，
毋诡于随，毋败于墨。予惟尔任，尔其懋哉！尚友古人，
执德不回。